**PÁLYÁZATI FELHÍVÁS**

A Pálhalmai Országos Büntetés-végrehajtási Intézet parancsnoka pályázatot hirdet

**KÖRLETFELÜGYELŐ**

hivatásos szolgálati jogviszony betöltésére,

teljes munkaidőben, határozatlan időtartamra.

**Munkavégzés helye:**

Pálhalmai Országos Büntetés-végrehajtási Intézet

2407 Dunaújváros-Pálhalma.

**Pályázati feltételek:**

* magyar állampolgárság,
* állandó belföldi lakóhely,
* büntetlen előélet, kifogástalan életvitel ellenőrzés vállalása,
* egészségi, pszichikai és fizikai alkalmasság,
* állami középfokú végzettség, hozzájárulás a bizonyítvány hitelességének ellenőrzéséhez.

**A pályázat elbírálásánál előnyt jelent:**

* fennálló hivatásos szolgálati jogviszony,
* büntetés-végrehajtási felügyelő képzés, vagy ezzel egyenértékű szakmai gyakorlat.

**A munkakör betöltéséhez szükséges szakmai elvárások:**

* pontos, jogszabályoknak megfelelő feladatellátás.

**Beosztáshoz tartozó főbb feladatok és szükséges kompetenciák:**

* a fogvatartottak napi tevékenységének irányítása, ellenőrzése,
* a fogvatartottak intézeten kívüli előállítása,
* szolgálati okmányok vezetése,
* fegyelmezettség, határozottság,
* jó konfliktus-kezelő képesség, hivatástudat.

**Illetmény:** a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény alapján (bruttó 509.800 Ft/hó).

**Egyéb juttatások:** utazási költségtérítés, cafeteria, nyelvvizsga pótlék, ruházati illetmény, albérleti hozzájárulás, útiköltség térítés (gépjárművel 15Ft/km, vonat, illetve helyközi busz igénybevétele esetén 86% kerül térítésre bérlet leadása mellett), kedvezményes üdülés, rekreáció, nyári gyerektábor.

**Munkarend:** teljes munkaidőben, váltásos munkarendben.

**A pályázathoz kérjük mellékelni:**

* részletes szakmai önéletrajzot,
* az állami, szakmai iskolai végzettséget, szakképzettséget és idegen-nyelv ismeretet igazoló okiratok másolatát,
* érvényes alkalmassági minősítésről kiállított iratot (egészségügyi, pszichikai),
* hozzájárulási nyilatkozatot, hogy az elbírálásban résztvevők a pályázati anyagot megismerhetik, valamint személyes adatait kezelhetik,
* az önéletrajzának személyügyi nyilvántartásba vételére vonatkozó hozzájáruló vagy a hozzájárulást megtagadó nyilatkozatot (esetleges sikertelen pályázat esetén).

**A pályázat benyújtásának határideje:** folyamatos

**A pályázat elbírálásának rendje:**

A benyújtott pályázatokat az általam kijelölt bizottság bírálja el.

Nyertes pályázat esetén a beosztás azonnal betölthető. Áthelyezés esetében a két intézet parancsnokának megegyezése alapján, civil pályázó esetén a szükséges alkalmassági feltételek megszerzését követően tölthető be a beosztás.

A pályázatokat a Pálhalmai Országos Büntetés-végrehajtási Intézet parancsnokához kell benyújtani.

A pályázatokat elektronikus úton a palhalmatoborzas@bv.gov.hu e-mail címre, vagy postai úton a Pálhalmai Országos Büntetés-végrehajtási Intézet (2401 Dunaújváros Pf. 15.) címére kérjük eljuttatni.

A pályázattal kapcsolatosan bővebb felvilágosítás - hivatali munkaidőben-, tel.: 06/30 143-6529.

**Pálhalma, az elektronikus dátumbélyegző szerint.**

**Kárdási József bv. ezredes, bv. főtanácsos**

**intézetparancsnok**